યુનાઈટેડ નેશન્સ (યુએન) માં અમેરિકી રાજદૂત નિકી હેલે ગુરુવારે પોતાનો ત્રણ દિવસીય ભારત પ્રવાસ પૂરો કરીને પાછા ફર્યા છે. પ્રવાસના અંતિમ દિવસે તેમણે પ્રધાનમંત્રી નરેન્દ્ર મોદી સાથે મુલાકાત કરી. કહેવામાં આવી રહ્યુ છે કે નિકીએ આ મુલાકાતમાં પીએમ મોદીને ઈરાન વિશે એ સંદેશ આપ્યો છે કે જે તેમના રાષ્ટ્રપતિ ડોનાલ્ડ ટ્રમ્પ તરફથી આવ્યો હતો. આ સંદેશ ઈરાન સાથે જોડાયેલો હતો અને જણાવવામાં આવી રહ્યુ છે કે અમેરિકાએ ભારતને સ્પષ્ટ કહ્યુ છે કે ઈરાન સાથે પોતાના સંબંધો પર તે ફરીથી વિચાર કરે. અમેરિકાએ ભારતને પહેલા જ કહી દીધુ હતુ કે તે તેલ આયાતમાં ચાર નવેમ્બર સુધી ઘટાડો કરી દે. અમેરિકાએ ઈરાન સાથે વર્ષ 2015 માં થયેલી પરમાણુ ડીલને મે મહિનામાં ખતમ કરી દીધી છે અને તેના પર ઘણા પ્રકારના પ્રતિબંધ પણ લગાવી દીધા છે.